

POHJOIS-KARJALAN RESERVIUPSEERIPIIRI RY

**TOIMINTAKERTOMUS 2022**

# 1. YLEISTÄ

Vuosi 2022 oli Pohjois-Karjalan Reserviupseeripiiri ry:n 71. toimintakausi. Piiri on perustettu 23.9.1951 ja merkitty yhdistysrekisteriin 11.2.1959. Oman lipun piiri hankki 25.5.1979.

RUL:n puheenjohtajana toimii helsinkiläinen Aaro Mäkelä.

Toimintasuunnitelmassa 2022 piireille ja yhdistyksille asetetut tavoitteet tuli pääosin täytettyä. Menestyksemme reserviläisurheilussa oli edelleen hyvä. Turpo-tietäjä -kilpailu saatiin vuonna 2022 käynnistettyä myös Pohjois-Karjalan maakunnassa. Kehitettävääkin jäi tuleville vuosille, niistä mainittakoon piirien pitkäjänteisen koulutustoiminnan suunnittelu ja uusien jäsenten rekrytointi.

# 2. JÄSENTOIMINTA

## 2.1 Reserviupseeripiirin jäsenyhdistykset

### 2.1.1 Jäsenyhdistykset

Kertomusvuonna piiriin kuului 15 jäsenyhdistystä, joista jäsenmäärältään

suurin oli Joensuun Reserviupseerit ry 266 (suluissa edellinen vuosi; 255 jäsentä), ja pienin oli Tuupovaaran Reserviupseerit ry 3 (3) jäsentä.

Vuoden 2022 aikana valmisteltiin Heinäveden Reserviupseerit ry liittymistä Pohjois-Karjalan Reserviupseeripiiriin vuoden 2023 alusta alkaen.

**2.1.2** **Jäsenmäärät**

Jäsenmäärä kehitys

|  |  |  |  |
| --- | --- | --- | --- |
| **YHDISTYS** | **PERUSTETTU** | **2021** | **2022** |
| Ilomantsi | 2.3.1953 | 24 | 24 |
| Joensuu | 28.2.1933 | 255 | 266 |
| Juuka | 2.11.1954 | 21 | 20 |
| Kesälahti | 6.12.1958 | 10 | 10 |
| Kitee | 6.5.1945 | 41 | 42 |
| Kontiolahti | 26.4.1959 | 42 | 41 |
| Lieksa | 4.1.1941 | 31 | 33 |
| Liperi | 11.3.1959 | 48 | 49 |
| Nurmes | 5.1.1941 | 42 | 43 |
| Outokumpu | 14.11.1950 | 45 | 48 |
| Polvijärvi | 11.3.1956 | 17 | 18 |
| Rääkkylä | 23.10.1957 | 9 | 9 |
| Tohmajärvi-Värtsilä | 8.1.1941 | 25 | 24 |
| Tuupovaara | 5.10.1965 | 3 | 3 |
| Valtimo | 21.4.1960 | 13 | 13 |
|  |  |  |  |
| **Piiri yhteensä** |  | **628** | **643** |

Jäsenmäärät viimeisenä yhdeksänä vuotena ovat olleet:

* 2013 786 maksanutta jäsentä
* 2014 751 maksanutta jäsentä
* 2015 747 maksanutta jäsentä
* 2016 721 maksanutta jäsentä
* 2017 696 maksanutta jäsentä
* 2018 697 maksanutta jäsentä
* 2019 668 maksanutta jäsentä
* 2020 651 maksanutta jäsentä
* 2021 628 maksanutta jäsentä

Toimintalomakkeet 2022 oli RU piirin yhdistysten osalta laadittu hyvin, mutta **seitsemän yhdistystä** ei lomaketta määräaikaan mennessä täyttänyt.

## 2.3 Piiriorganisaatio

#### **2.3.1 Reserviupseeripiirin puheenjohtajisto**

Piirin puheenjohtajana toimi Aki Hankilanoja Joensuusta ja

1.varapuheenjohtajana Jarkko Riikonen Joensuusta ja

2.varapuheenjohtajana Pekka Martikainen Outokummusta.

#### **2.3.2 Piirihallituksen jäsenet**

Ilomantsin Reserviupseerit ry, Jorma Maksimainen

Joensuun Reserviupseerit ry, Janne Vara

Joensuun Reserviupseerit ry, Tomi Haring

Juuan Reserviupseerit ry, Ossi Hirvonen

Kesälahden Reserviupseerit ry, Osmo Anttonen

Kiteen Reserviupseerit ry, Timo Päivinen

Kontiolahden Reserviupseerit ry, Aapo Söder

Lieksan Reserviupseerit ry, Juho Kamula

Liperin Reserviupseerit ry, Antti Pietarinen

Nurmeksen Reserviupseerit ry, Matti O. Asikainen

Outokummun Reserviupseerit ry, Heikki Hiltunen

Polvijärven Reserviupseerit ry, Aki Pietarinen

Rääkkylän Reserviupseerit ry, Ilpo Pitkänen

Tohmajärvi-Värtsilän Reserviupseerit ry, Arto Salminen

Valtimon Reserviupseerit ry, Heikki Ovaskainen

## 2.4 Toimikunnat

#### **2.4.1 Työvaliokunta**

Työvaliokuntaan kuuluivat puheenjohtaja Aki Hankilanoja, Jarkko Riikonen ja Pekka Martikainen sekä toiminnanjohtaja Jouni Mattila (1.9. alkaen Kimmo Salo).

Työvaliokunnan pohjalta toimi RU piirin 70 -vuotishistoriakirjatyöryhmä. Se kokoontui ensimmäisen kerran 28.10.2021 ja kolme kertaa vuonna 2022. Työvaliokunnan jäsenten lisäksi siihen kuuluvat kirjoittajina Pekka Laakkonen ja Harri Norismaa.

Juhlakirja julkaistaan alkuvuodesta 2023 Kirjan kustannuksiin haettiin ulkopuolista tukea ja sitä saatiin Karjalaisen Kulttuurin Edistämissäätiöltä 14 000,00 euroa.

**2.4.2 Palkitsemistoimikunta**

Toimikunta muodostuu entisistä piirin puheenjohtajista. Vuonna 2022 palkitsemistoimikuntaan kuuluivat puheenjohtajana Jussi-Pekka Hirvonen ja jäseninä Mika Tukiainen, Jyrki Huusko, Harri Norismaa, Juha Rytkönen ja Jari Aho. Toimikunta käsitteli piirin ja yhdistysten palkitsemis- ja ylennysesitykset.

Palkitsemistoimikunta kokoontui yhden (1) kerran 15.3.2022. Syksylle suunniteltu kokous jäi pitämättä esitysten puuttuessa. Ensimmäisessä kokouksessa saatiin päätökseen piirien palkitsemisohjeen ja –lomakkeiden sekä –taulukoiden uudistaminen. Uudet lomakkeet ja mitalien hinnat otettiin käyttöön 1.7. alkaen.

### 2.4.3 Yhteistyötoimikunta (YTT)

Piirien yhteisessä YT-toimikunnassa työskentelivät molempien piirien työvaliokunnat.

Puheenjohtajana toimi reserviupseeripiirin pj Aki Hankilanoja. Toimikunta kokoontui viisi kertaa; 12.1., 17.2., 21.4., 15.9., 27.10.2022.

Yhteistoimintatoimikunta valmisteli vuoden aikana mm. piirihallitusten kokoukset, eri tapahtumien järjestelyt sekä käsitteli kulukorvausanomukset.

### 2.4.4 Koulutustoimikunta ja reserviläiskoulutus

Piireihin perustettiin yhteinen Koulutustoimikunta 2019.

Toimikunnan puheenjohtajana toimi Pertti Saarelainen, Joensuun Reserviupseereista.

Piirin muiden toimikuntien edustajiksi oli nimetty:

* Miika Sotikov (varalla Jarkko Koukkunen) – tulitoimikunta
* Mauri Nissinen (varalla Juhani Simonen) – liiketoimikunta
* Katariina Tuominen (varalla Päivi Eteläpää) – naistoimikunta

Toiminnanjohtaja toimii sihteerinä.

Toimikunta ei kokoontunut kertomusvuonna.

Toimikunnalle annettiin syksyllä 2020 tehtäväksi lokakuussa 2021 kouluissa järjestettävän valtakunnallisen TURPOTIETÄJÄ alkukilpailun organisointi.

**TURPOTIETÄJÄ** -kilpailu on lukiolaisille suunnattu turvallisuuspolitiikan ja kokonaisturvallisuuden tietämystä mittaava valtakunnallinen tietokilpailu. Kilpailun järjestävät Reserviläisliitto ry ja Reserviupseeriliitto ry, yhdessä Historian- ja yhteiskuntaopin opettajien liiton ja Kadettikunta ry:n kanssa.

Keväällä 2020 perustettiin erillinen kilpailuorganisaatio sekä hankittiin palkintoja yhteistoimintakumppaneilta (poliisi, pelastuslaitos, aluetoimisto, rajavartiosto) parhaille. Kilpailuorganisaation johtajana toimi lehtori Mikko Rautiainen Nurmeksesta. Yksikään Pohjois-Karjalan koulu ei kuitenkaan runsaasta kannustuksesta huolimatta lähtenyt mukaan kilpailuun vielä vuonna 2021.

7.10.2022 Turpo-tietäjä -kilpailu järjestettiin kolmatta kertaa. Kilpailuun osallistui 76 lukiota ja noin 600 opiskelijaa eri puolilta Suomea. Pohjois-Karjalan maakunnasta oli tänä vuonna ensimmäistä kertaa osallistuja kilpailussa mukana.

Alkukilpailussa oli monivalintakysymyksiä ja avoimia kysymyksiä, jotka käsittelivät esim. Naton turvatakuita ja kyberturvallisuutta. Essee-kysymyksissä kysyttiin Suomen ja Ruotsin natojäsenyyden merkityksestä liittolaismaiden näkökulmasta sekä maailmanpolitiikan ja sotilaallisen kilpailun painottumisesta Tyynenmeren alueelle.

Pohjois-Karjalasta alkukilpailuun osallistui yksi opiskelija, Saara Eskelinen Joensuun lyseon lukiosta. Osallistujia saisi olla enemmänkin, mutta merkityksellistä on, että aiempina vuosina ei osallistujia ole maakunnastamme löytynyt yhtään. Turpotietäjä on vielä uusi ja hieman tuntematon tulokas kilpailuiden joukossa, mutta nyt peli on saatu avattua myös Pohjois-Karjalan osalta, joten varmasti lisää osallistujia lähtee mukaan tulevina vuosina. Oletettavasti myös pääpalkintona oleva opiskelupaikka kiinnostaa lukiolaisia.

Alkukilpailun kahdeksan parasta kutsuttiin loppukilpailuun, joka järjestettiin 30.marraskuuta. Loppukilpailun paras palkittiin opiskelupaikalla Turun yliopiston yhteiskuntatieteellisessä tiedekunnassa, pääaineena poliittinen historia. Lisäksi loppukilpailun kolme parasta palkittiin rahapalkinnoilla.

Tällä kertaa Pohjois-Karjalan edustaja ei yltänyt loppukilpailuun. Kilpailun järjestäjä palkitsi Saara Eskelisen Suomalaisen kirjakaupan lahjakortilla. Lisäksi Eskeliselle järjestettiin tilaisuus tutustua Pohjois-Karjalan Rajavartioston toimintaan ja koulutukseen sekä Pohjois-Karjalan Pelastuslaitoksen toimintaan 10.11., Itä-Suomen Poliisin toimintaan 24.11. ja MPK Savo-Karjalan Maanpuolustuspiirin koulutukseen 11.12.2022.

Kilpailuorganisaation johtajana toimi lehtori Mikko Rautiainen Nurmeksesta. Viranomaisyhteistoiminnasta ja lahjakortin luovuttamisesta vastasi toiminnanjohtaja.

### 2.4.5 Tulitoimikunta

Reserviupseeripiirin ampumavastaavana toimi Mauri Nissinen Liperistä.

Tulitoimikunta organisoi Pohjois-Karjalan Reserviläispiirien ampumakilpailujen järjestämistä. Toimikunta koostuu ampumakilpailuita järjestävien yhdistysten edustajista, joiden tehtävänä on organisoida piirin ampumakilpailutoiminta. Toimikunta kokoontuu vähintään kahdesti vuodessa, yleensä marras-joulukuussa ja helmi-maaliskuussa suunnittelemaan kilpailukalenteria tavoitteenaan välttää kisa-aikataulujen päällekkäisyyksiä sekä informoida jäsenistöä hyvissä ajoin tulevien kilpailuiden ajankohdista.

Aktiivisin kilpailukausi kestää yleensä huhtikuusta joulukuuhun. Kauden aikana tulitoimikunta tiedottaa piirin jäseniä mahdollisista kilpailuajankohtien muutoksista sekä varmistaa, että kilpailukutsut laaditaan ja julkaistaan ajallaan. Tavoitteena on, että jokainen kilpailukutsu julkaistaan vähintään kaksi viikkoa ennen kilpailuajankohtaa. Tämä varmistaa sen, että kilpailukutsut tavoittavat mahdollisimman monet piirin jäsenet hyvissä ajoin.

Tulitoimikunta myös ylläpitää karjalanpojat.fi-nettisivuston ampumakilpailutoimintaa koskevia osioita, joista löytyvät muun muassa ajankohtainen kilpailukalenteri, aiempien vuosien tulosarkisto sekä tulitoimikunnan jäsenten yhteystiedot. Kilpailukalenteriin päivitetään kunkin kilpailun kutsut sekä kisojen jälkeen niiden tulokset.

Tulitoimikunnan lajivastaavat ovat vastuussa piirin edustajien kokoamisesta ja ilmoittamisesta eri lajien SM-kilpailuihin. Lajivastaavat tiedottavat piirin jäsenistöä kunkin SM-kilpailun ajankohdasta sekä ilmoittautumismenettelyistä hyvissä ajoin. Lajivastaavat ovat vastuussa myös piirin joukkueiden koostumuksen laadinnasta SM-kilpailuissa. Lajivastaaviksi pyritään valitsemaan henkilöt, joilla on kokemusta vastaamastaan ampumalajista. Usein lajivastaavat kilpailevat itsekin kansallisella tasolla edustamassaan lajissa.

Tulitoimikuntaan kuuluivat vuonna 2022 seuraavat: Jarkko Koukkunen (pj), Miika Sotikov, Ari Hevonkoski, Jukka-Pekka Nevalainen, Mauri Nissinen, Birgit Pelkonen, Mika Martelin ja Jesse Kallio.

Vastuualueiden johtajat olivat:

* SRA: Miika Sotikov, Liperin Reserviläiset
* Ilma-aseet/SAL lajit: Ari Hevonkoski, Kontiolahden Reserviläiset
* Perinneaseet: Jarkko Koukkunen, Rääkkylän ja OKU Reserviläiset
* Reserviläisaseet: Jarkko Koukkunen, Rääkkylän ja OKU Reserviläiset
* Sisäpuulaaki/pv rk: Ari Hevonkoski, Kontiolahden Reserviläiset
* Falling Plates: Jesse Kallio, Liperin Reserviläiset

Tulitoimikunta kokoontui vuonna 2022 kolme kertaa.

### 2.4.6 Naistoimikunta

Piirien yhteinen naistoimikunta on ollut toiminnassa vuodesta 2017 asti. Toimikunnan päätehtävät ovat erityisesti nuorten ja naisten rekrytointi sekä erityisesti nuorille ja naisille suunnatun toiminnan kehittäminen ja koordinointi piirien alueella. Toimintaa tehdään yhteistyössä paikallisten toimijoiden (piirit, MPK, PV, yms.) kanssa.

Naistoimikunnan toiminta hiipui koronavuosien ajaksi, mutta käynnistyi uudelleen syksyllä 2022. Naistoimikunnan omia tapahtumia ei järjestetty. Toiminnan painopisteenä on ollut toiminta paikallisyhdistyksissä sekä yhteistyö PV:n ja MPK:n kanssa. Kokouksia järjestettiin yksi. Lisäksi Pohjois-Karjalan alueen reserviläisiä on tiedotettu naistoimikunnasta, mikä toi toimikunnalle noin kymmenen uutta jäsentä.

Naistoimikunnan jäsenet osallistuivat itsenäisesti piirin alueella järjestettyihin tilaisuuksiin, koulutuksiin ja muihin tapahtumiin mahdollisuuksien mukaan ja siten lisäsivät naisten näkyvyyttä reserviläistoiminnassa piirin alueella vuonna 2022. Jäseniä oli mukana kouluttajina mm. MPK:n Sotilaan perustaidot naisille- kurssilla sekä osallistujina ja toimijoina Pohjois-Karjalan Reserviläisten RK-kilpailussa ja SRA-SM-kilpailuissa Rovajärvellä. Paikallisyhdistysten toimintaan ja kokouksiin osallistuttiin kukin mahdollisuuksiensa mukaan. Lisäksi toimikunnan jäsenet osallistuivat maaottelumarssiin, Tulta toukokuussa -tapahtumaan, esittelytilaisuuksiin ja ampumatapahtumiin.

Naistoimikuntaa edusti Naisten Valmiusliiton Pohjois-Karjalan alueneuvottelukunnassa Miia Rautiainen.

### 2.4.7 Liiketoimikunta

Piirin liikuntavastaavana toimi Pertti Saarelainen Joensuusta.

Säännöllisesti liikkuva ja kunnostaan huolta pitävä reserviläinen on ollut molempien piirien tahtotila vuodesta toiseen. Tämä tahtotila oli kirjattu myös tälle vuodelle molempien piirien toimintasuunnitelmiin. Näin vastuuta on jaettu jokaiselle omatoimisen liikkumisensa suunnitteluun ja sen toteuttamiseen.

Liitot ja RESULovat omalta kohdaltaan tarjonneet matalan kynnyksen liikuntatapahtumia ja liikuntahaasteita. Näihin jokainen on voinut osallistua yksin tai yhdessä. Aktiivisuus onkin ollut varsin hyvä – esim Pohjois-Karjalan Reserviläispiiri oli toinen liiton haastemarssiin 1.–30.9. osallistuneiden joukossa.

RESUL:n Talvijotoskilpailun suunnittelutyöt käynnistettiin jo vuoden 2021 lopussa. Työn teko on jatkunut tiiviinä koko vuoden. Tavoitteena on järjestää hyvä kilpailu ja toivotaan, että kaikille mukana olleille jää hyvät muistot kilpailusta. Talvijotos on molempien piirien yhteinen projekti.

Vuoden 2022 päättyessä Talvijotoksen suunnittelutyö on jo pitkällä ja näkyvääkin on paljon jo saatu aikaiseksi, kuten esim. vastuuhenkilöt on valittu, toimitsijoita on ilmoittautunut kiitettävän hyvin mukaan jotostehtäviin, jotoskartat ovat valmiina, rastitehtävät on suunniteltu ym. ym. on tehty. ”Hyvin suunniteltu on jo puoliksi tehty”, kuten sanonta kuuluu.

Liiketoimikunta toivottaa kaikille molempien piirien reserviläisille mukavia hetkiä liikunnan parissa. Pidetään hyvää huolta terveydestään ja kunnostaan.

**2.4.8 Karjalan Pojat – piirilehden toimituskunta**

Kuluneen vuoden aikana piirilehden toimituskunta ryhtyi uudistamaan toimintaansa. Vuoden alusta aloittanut toimituskunta oli kokoonpanoltaan poikkea aikaisempiin vuosiin ja tututusta päätoimittajasta luovuttiin Jukka Ingnatiuksen päättäessään toimessa 2021 vuoden lopussa.

Reserviupseeripiiristä toimituskuntaan kuului puheenjohtaja Aki Hankilanoja (toimituskunnan puheenjohtaja), Jarkko Riikonen ja Pekka Martikainen sekä Reserviläispiirin edustajina olivat Jussi Raerinne (toimituskunnan varapuheenjohtaja), Hannu Parviainen ja Katariina Tuominen. Toimituskuntaan kuuluivat myös kutsuttuina Milja Muikku, Jesse Kallio, Tommi Korhonen, Mikko Rautiainen sekä aluetoimiston edustajana Anne Riikonen. Sihteerinä oli toiminnanjohtaja Jouni Mattila ja hänen seuraajansa Kimmo Salo.

Toimituskunta kokoontui kuusi (6) kertaa; 12.1., 17.2., 21.4., 1.8., 8.9., 27.10.2022.

## 2.5 Taloudenhoito ja tilintarkastus

Tilinpitoa ja palkanlaskentaa hoiti Tmi Tilipalvelu Heidi Mononen Liperistä.

Taloudenpidosta vastasi toiminnanjohtaja Jouni Mattila. Toiminnantarkastajiksi oli valittu ekonomit Olli ja Eeva Leena Saikkonen Outokummusta. Varalla olivat Pekka Laakkonen ja Juha Rytkönen.

Olli ja Eeva Saikkonen eivät olleet käytettävissä enää vuonna 2022.

Toiminnantarkastajiksi vuodelle 2023 valittiin syyskokouksessa Kari Savolainen ja Heikki Kokko. Varalle valittiin Risto Patrikainen ja Juha Rytkönen.

## 2.6 Toiminnanjohtaja

Eversti evp Jouni Mattila toimi toiminnanjohtajana 31.8.2022 saakka. Toiminnan johtajan haku toteutettiin sanomalehti Karjalaisessa 30.1.2022 julkaistulla lehti ilmoituksella. Hakuaikana tehtävään osoitti kiinnostuksensa kolme (3) henkilöä, josta yksi jätti hakemuksen.

Päätös everstiluutnantti evp Kimmo Salon palkkaamisesta tehtiin Piirihallituksen 3. kokouksessa 1.4.2022.

Salo aloitti toiminnanjohtajana 1.9.2022.

Mattila osallistui liittojen toiminnanjohtajille tarkoitettuihin teams kokouksiin: 26.1., 20.4. sekä 24.8. ja Salo 23.11.2022.

## 2.7 Piirien edustus liitossa ja muissa järjestöissä

Reserviupseeriliiton liittohallitukseen kuului Aki Hankilanoja ja varalla Jussi-Pekka Hirvonen. Liittovaltuustossa edustajana oli Mika Tukiainen ja varalla Jussi-Pekka Hirvonen. RUL:n neuvottelukuntaan kuului Erkki Laak. RUL:n järjestötoimikuntaan kuului Aki Hankilanoja.

Reserviläisurheiluliiton hallitukseen kuului Jyrki Huusko (Joensuun RU).

Karjalan Poikien Killan hallitukseen kuului Aki Hankilanoja (RU).

MPK:n Savo-Karjalan piirin Joensuun koulutuspaikan johtoryhmään kuuluvat piirin puheenjohtajat ja toiminnanjohtaja. Jory kokoontui 13.1.2022. Kokoukseen osallistui RU-piirin puheenjohtaja Aki Hankilanoja.

Veteraanivastuu ry:n keräyspäällikkönä toimi Ilkka Savolahti Joensuun Reserviläisistä.

Pohjois-Karjalan aluetoimiston päällikön johtamaan Pohjois-Karjalan alueelliseen neuvottelukuntaan (VMPK) oli nimetty Aki Hankilanoja (RU) ja piirin toiminnanjohtaja Jouni Mattila. Neuvottelukunta on lakkautettu.

VAPEPA:n maakuntatoimikunnan jäsenenä oli toiminnanjohtaja Jouni Mattila. Mattila toimi myös reservipiirien valmiusvastaavana. VAPEPA maakuntatoimikunnan kevätkokous oli 24.3. ja syyskokous oli 6.10.2022

# 3. PIIRIN TOIMINTA

## 3.1 Kokoukset

Piirien yhteinen kevätkokous pidettiin Liperissä Yhteisötalolla 24.3. Kokouksessa palkittiin vuoden 2021 toimijat.

Palkitsemisten jälkeen oli kokousesitelmä, jota oli tullut kuuntelemaan 60 jäsentä.

Kokousesitelmän pitivät eversti Marko Turunen (P-KR kom), evl Jukka Honkanen

(aluetoimiston päällikkö) ja maj Ville-Veikko Kirvesmies (aluetoimiston tiedustelupäällikkö); aiheena oli ”Rajaturvallisuus- ja lähialueen tilanne”.

Kirvesmiehen esitys käsitteli erittäin ansiokkaasti Venäjän 24.2. alkanutta hyökkäystä Ukrainaan sekä Ukrainan tämänhetkistä tilannetta. Esitykset aiheuttivat suoranaisen kysymystulvan, johon tietoiskujen pitäjät vastasivat erinomaisella tavalla. Tilaisuus ylitti 45 minuutilla sille varatun ajan, mutta se ei kokousväkeä haitannut.

Kevätkokouksessa vahvistettiin vuoden 2021 Toimintakertomus, hyväksyttiin tilinpäätös ja myönnettiin vastuuvapaus.

Piirien syyskokoukset pidettiin 13.10. yhteisenä tapahtumana Joensuussa Ammattiopisto RIVERIA:n tiloissa osoitteessa Jukolankatu 18 J.

Ennen varsinaisen kokouksen alkua Maanpuolustuskoulutusyhdistyksen (MPK) toiminnanjohtaja Antti Lehtisalo piti ansiokkaan esitelmän aiheesta vapaaehtoinen maanpuolustuskoulutus. Esitelmää oli tullut kuulemaan 28 jäsentä.

Syyskokouksessa päätettiin henkilövalinnat vuodelle 2023 ja hyväksyttiin Toimintasuunnitelma vuosille 2023 – 24.

## 3.2 Piirihallituksen kokoukset

Piirihallituksen kokouksia järjestettiin neljä:

* 26.1. Riverian tilat, Jukolankatu 18 J, Joensuu
* 2.2. Evankelinen Opisto, Kitee
* 1.4. Riverian tilat, Jukolankatu 18J, Joensuu
* 29.9. Rajavartioasema, Ilomantsi

## 3.3 Koulutus

### 3.3.1 Varusmiesten koulutus

Reserviläisinfo Pohjois-Karjalan rajavartioston Rajajääkärikomppanian kotiutuville pidettiin Onttolassa 14.6. Joulukuussa kotiutuneelle saapumiserälle info pidettiin 14.12. Tilaisuudet piti Aki Hankilanoja.

Reserviläisinfoihin liittyen tarjottiin kotiutuville munkkikahvit Rajasotilaskodissa.

Joensuun Reserviupseerit järjestivät kotiutuville kokelaille teemailtapäivät ennen kotiutumista 12.6. ja 8.12. Iltapäiviin sisältyi mm. tutustuminen Marjalan Bunkkerimuseoon, esitelmät reserviläistoiminnasta, ruokailu ja saunomista. Kesäkuussa tilaisuus järjestettiin Olli Tiaisen majalla ja joulukuussa Rajavartioston edustus saunatiloissa. Piirin puheenjohtaja oli tilaisuuksissa mukana kertomassa piirin toiminnasta.

P-KR:n AUK:n päättäjäisiin 15.6. osallistui toiminnanjohtaja Jouni Mattila. Joulukuussa valmistuneiden aliupseereiden juhlaan 14.12. osallistui toiminnanjohtaja Kimmo Salo.

Piirit palkitsivat esinepalkinnoilla kummaltakin kurssilta yhden erittäin hyvin menestyneen pohjoiskarjalaisen johtajan, kesäkuussa alik Teemu Timoskaisen (Ilomantsi) ja joulukuussa alik. Suutarinen Niilo Olli (Joensuu).

P-KR:n kotiuttamistilaisuuteen 16.6. ja 15.12. osallistuivat piirien puheenjohtajat ja toiminnanjohtaja.

Molemmissa kotiuttamistilaisuuksissa RU piirien pronssisilla ansiomitalilla palkittiin palveluksessa erittäin hyvin menestynyt varusmies, kesäkuussa vänrikki Hatakka Oskari Jyri Joonatan (Joensuu) ja joulukuussa vänrikki Karjalainen Aatu Janne Verneri (Kitee).

Pohjois-Karjalan Rajavartioston 2/22 saapumiserän valatilaisuuteen Kiteellä 12.8.2022 osallistuivat piirien puheenjohtajat.

**3.3.2 Jäsenistön koulutus**

Piirien jäsenistöä on osallistunut MPK:n kursseille sekä kouluttajina että kurssilaisina.

## 3.4 Hengellinen toiminta

Piirien hengellinen toiminta painottuu Joulutulet –tapahtumaan, jotka pidettiin yhdistyksien järjestäminä viikolla 50.

## 3.5 Tiedotus

**3.5.1 Piirilehti Karjalan Pojat**

Karjalan Pojat piirilehti on 64 vuoden ikäinen. Se ilmestyi kertomusvuonna kaksi kertaa – kesällä pdf-versiona ja joulukuussa paperilehtenä.

Piirilehden toimittamisesta vastaa Pohjois-Karjalan Maanpuolustuksen Tuki ry.

Lehden talous jatkoi entisellä rahoitusmallilla eli taka-/keskisivun vuosi mainoksilla ja yhdistysten hankkimilla kerta mainoksilla. Lehden kuluihin peritään jokaiselta jäseneltä media/lehtimaksua 3,50 €. Rahoitusmalli on toimiva ja oikeudenmukainen.

6.12. julkaistun lehden osalta piirien käyttöön painettiin sopimuksen mukaisesti 3000 kpl irtojakeluun tarkoitettuja lehtiä, joita jaettiin piirien jäsenistölle ja sidosryhmille mm. joulutulet -tapahtumien yhteydessä.

## 3.5.2 Piirien tiedotuskanava karjalanpojat.fi ja muu viestintä

Vuoden aikana tiedotus toimintaa kehitettiin myös entistä enemmän sähköisiin medioihin.

Karjalan Pojat facebook -ryhmän toimintaa aktivoitiin ja saman nimistä instagram kanavaa ryhdyttiin käyttämään toiminnasta viestimiseen. Vuoden facebookin kattavuus nousi 110% näin ollen 3624 henkilöä näki tilin julkaisut. Instagram tilin kattavuus nousi niin ikään hienosti ollen 100% julkaisut tavoittivat 671 henkilöä.

Myös karjalanpojat.fi sivustoa kehitettiin, sivustolle ryhdyttiin julkaisemaan pieni muotoisi artikkeleita ja ilmoituksia kerran kuukaudessa. Sivuston ulkoasun päivitystä ryhdyttiin myös suunnittelemaan ja tiedusteltiin alustavisti kustannuksia palvelun tarjoajalta. Suurempia muutoksia sivustolle ei vuoden aikana tehty. Kaiken kaikkiaan karjalanpojat.fi sivuston tapahtumakalenterissa oli 112 tapahtumaa vuonna 2022.

**3.6 Muu aktiivinen toiminta**

Pohjois-Karjalan Reservipiirien osasto osallistui Karjalan Erämessuille Kontiolahden ah-stadionilla 17.-19.6. Esittelypisteen perustamisesta ja ylläpitämisestä vastasivat Kontiolahden RES yhdistykset Juhani Simosen ja Hannu Parviaisen johdolla. He hoitivat muutaman muun henkilön avustamana myös pisteen toiminnan messujen aikana.

P-K:n Reservipiirien osallistuminen Karelia –soutuun heinäkuussa peruuntui osallistujien vähäisyyden ja vallinneen koronatilanteen takia.

Piirit olivat mukana Bunkkerimuseon kesäkauden avajaisissa Marjalassa 1.7. Joensuun RU yhdistyksen jäseniä toimi oppaina viikon ajan heinäkuussa.

Piiri ja yhdistykset käyttivät muutamia kertoja korvauksetta Pohjois-Karjalan aluetoimiston hallinnassa olevaa, Karjalaisen Kulttuurin Edistämissäätiön omistamaa, Olli Tiaisen majaa erilaisiin kokouksiin ja virkistystilaisuuksiin. Piirit järjestivät majan alueen kevät- ja syystalkoot sopimuksen mukaisesti toukokuussa ja lokakuussa.

Piirit osallistuivat 13.8. toritapahtumaan Nurmeksessa. Tilaisuudessa kerrottiin reserviläistoiminnasta ja jaettiin 200 annosta paellaa. Tilaisuuteen osallistuivat

Jussi ja Paula Raerinne, Pekka Martikainen sekä toiminnanjohtaja Jouni Mattila. Paellan valmistuksen toteutti Outokummun Reserviläiset ry.

Piirit osallistuivat Paloaukeapäivään 23.9.2022 Liperin Ylämyllyllä. Tapahtumassa esiteltiin reserviläistoimintaa omalla esittelypisteellä.

Toiminnanjohtajan vaihtotilaisuus toteutettiin 30.8.2022 Korsulla. Tilaisuudessa Jouni Mattila luovutti ja Kimmo Salo vastaanotti toiminnanjohtajan tehtävät. Jouni Mattilaa muistettiin piirien lahjalla. Tilaisuuteen osallistuivat Jussi Raerinne, Aki Hankilanoja, Jouni Mattila ja Kimmo Salo.

Toiminnanjohtaja osallistui Pohjois-Karjalan Aluetoimiston järjestämään Reserviläisurheilijoiden palkitsemistilaisuuteen 1.11.2022 Ravintola Usvassa.

Piirit osallistuivat MPK:n järjestämään valtakunnalliseen Kokonaisturvallisuuspäivään Joensuussa 26.11.2022. Tilaisuudessa ylläpidettiin reserviläistoiminnan esittelypistettä. Tapahtumaan osallistuivat Jussi ja Paula Raerinne, Jesse Kallio ja toiminnanjohtaja Kimmo Salo.

**4. PALKITSEMISET JA HUOMIONOSOITUKSET**

Puolustusvoimain lippujuhlan päivän (Nurmes 4.6.) ja Itsenäisyyspäivän ylennys- ja palkitsemistilaisuuden (Usva 5.12.) yhteydessä jaettiin myös reserviläispiirien palkinnot.

Kesäkuun tilaisuuteen osallistui RU piirin puheenjohtaja Aki Hankilanoja. Joulukuun tilaisuuteen osallistuivat RU -piirin puheenjohtaja ja toiminnanjohtaja.

**4.1 Reserviupseeriliiton palkitsemiset 4.6.**

**Reserviupseeriliiton kultainen ansiomitali:**

-Tukiainen Mika Liperi

-Hirvonen Jussi-Pekka Liperi

**4.2 Pohjois-Karjalan Reserviupseeripiiri ry:n palkitsemiset 4.6.**

**Reserviupseeripiirin kultainen ansiomitali:**

- Turunen Marko eversti, P-KR:n komentaja

- Hyttinen Pekka T. Joensuu

**Reserviupseeripiirin hopeinen ansiomitali:**

- Hiltunen Heikki Outokumpu

- Huotari Alpo Liperi

- Kokko Heikki Liperi

- Liimatta Jari Joensuu

- Pietarinen Liisa Joensuu

**Reserviupseeripiirin pronssinen ansiomitali:**

-Laakkonen Ossi Joensuu

**4.3 Pohjois-Karjalan reserviupseripiiri ry:n palkitsemiset 6.12.**

**Pohjois-Karjalan Reserviupseeripiirin standaari**

-Norismaa Harri Joensuu

**4.4 Vuoden toimijat**

**4.4.1 Vuoden reserviupseeri**

Heikki Kokko, LIP RU

**4.4.2 Vuoden tiedottaja**

Juuan Reserviläiset ry

**4.4.3** **Vuoden liikkuva reserviupseeri**

Jouni Mattila, KON RU

**4.4.4 Vuoden yhdistys**

Kiteen Reserviupseerit ry

**4.4.5 Vuoden kenttäkelpoisin yhdistys**

Joensuun Reserviläiset ry

**4.4.6 Vuoden jäsenhankkija**

Heikki Lukkari, OKU RES

**4.5 Ylennykset**

Tasavallan presidentti ylensi vuonna 2022 maakunnan reserviupseereita 35 (edellisenä vuonna 55) seuraavasti: majuriksi 4 (6), kapteeniksi 9 (14), teknikkokapteeni 0 (1), yliluutnantiksi 9 (12) ja luutnantiksi 12 (22), vänrikiksi 1 (0) (aliupseerista upseeriksi kurssi)

Huom! Kaikki ylennetyt henkilöt eivät ole piirin jäseniä.

**4.6 Muut huomionosoitukset ja tärkeimmät edustamiset**

Pohjois-Karjalan Reserviupseeripiiri ry myönsi majuri res Harri Norismaalle piirin standaarin päivämäärällä 11.12.2022 tunnustukseksi ansiokkaasta työstä Isänmaan ja Reserviupseeripiirin hyväksi. Standaari luovutettiin Pohjois-Karjalan Aluetoimiston ja Pohjois-Karjalan Reserviläispiirien yhteisessä palkitsemistilaisuudessa 5.12.2022.

**5.** **RESERVILÄISLIIKUNTA JA KILPAILUTOIMINTA**

Piirin tavoitteena on ylläpitää ja kehittää jäsenistön kenttäkelpoisuutta kannustamalla heitä säännölliseen liikuntaharrastukseen. Keskeisiä reserviläisliikunnan muotoja ovat perusliikunnan (kävely, juoksu, hiihto, suunnistus) lisäksi monipuoliset ammunnat, maastotoiminta, maantiemarssit, sotilasmoniottelut. Lisäksi jäsenistöä kannustetaan ottamaan osaa sekä piirin omiin että liiton kilpailuihin.

**5.1 Vuonna 2022 järjestetyt kilpailut ja osallistujamäärät:**

|  |  |  |  |
| --- | --- | --- | --- |
| 29.1. | Ilma-ase PM | Kontiolahti  11 kilp. |  |
| 15.2. | Noljakan avoin pienoispistoolikilpailu | Joensuu  22 kilp. |  |
| 8.4. | OutRES avoin pienoispistooli ja revolverikilpailu | Outokumpu  17 kilp. | Outokumpu |
| 7.5. | Perinnekiväärin piirinmestaruuskilpailut | Outokumpu  17 kilp. | [Tulokset](http://tulitoimikunta.fi/wp-content/uploads/2019/06/Tulokset-1.pdf) |
| 14.5 | Amin Pytty | Polvijärvi  31 kilp. | [Tulokset](http://tulitoimikunta.fi/wp-content/uploads/2019/07/Tulokset.pdf) |
| 20.5. | SRA-SM Karsintakilpailu | Liperi  29 kilp. |  |
| 21.5. | Pohjois-Karjalan reserviläisten rk-kilpailut | Onttola  86 kilp. |  |
| 11.6. | Reserviläiskiväärin piirinmestaruuskilpailut | Outokumpu  20 kilp. |  |
| 18.5. | Reserviläispistoolin pm-kilpailut | Outokumpu  16 kilp. |  |
| 16.7. | Perinnekiväärin Okun avoimet | Outokumpu  11 kilp. |  |
| 29.7. | Perinnepistoolin pm-kilpailut | Outokumpu  15 kilp. |  |
| 12.8. | Isopistoolin pm | Outokumpu  8 kilp. |  |
| 13.8. | Pienoispistoolin ja pika-ammunnan pm-kilpailut | Outokumpu  14 kilp. | [Tulokset](http://tulitoimikunta.fi/wp-content/uploads/2020/01/rk2019_tulokset_837.pdf) |
| 18.9. | SRA kilpailut | Polvijärvi  53 kilp. |  |
| 20.11. | Rääkkylän avoimet perinnekiväärikilpailut | Rääkkylä  14 kilp. | [Tulokset](http://tulitoimikunta.fi/wp-content/uploads/2020/01/tuloksetrkkylnavoimet2019_851.pdf) |
| 17.12. | Kinkkukilpailu | Liperi  20 kilp. |  |
|  |  |  |  |

**5.2 Puulaaki 2022**

Kontiolahden ampumakellarissa järjestettiin kertomusvuonna (2022) 10 puulaaki kisaa.

Kilpailuihin osallistui yhteensä 417 ampujaa, yht laukauksia: 14595: (30 kisals ja kohd 5 ls)

|  |  |  |  |
| --- | --- | --- | --- |
| **Yhd** | **Osall** | **Lauk** | **Max** |
| JoeRes | 60 | 2100 | 296 |
| JoeRU | 34 | 1190 | 291 |
| JuuRes | 52 | 1820 | 291 |
| KitRes | 4 | 140 | 284 |
| KonRes | 100 | 3500 | 292 |
| LipRes | 93 | 3255 | 284 |
| OutRes | 0 | 0 | 0 |
| OutRU | 0 | 0 | 0 |
| PkRau | 21 | 735 | 283 |
| PolRes | 50 | 1750 | 285 |
| RääkRes | 3 | 105 | 284 |

**5.3 Joukkue-Puulaaki ja Yhdistys-Puulaaki**

Kaudella2021-22 käyttöön otettu **Joukkue-Puulaaki** jatkui. Kausi 2022-23 on parhaillaan käynnissä. Yhdistykset nimeävät 1-3 joukkuetta, joihin kuulu neljä hlöä, joista kolmen parhaan tulos huomioidaan per ilta. Kaudella ammuttaneen noin 10–12 kisaa, joista 1–3 huonointa jätetään huomioimatta. Perinteinen **Yhdistys-Puulaaki** on samalla tavoin käynnissä. Illan paras joukkue/yhdistys saa 5 pistettä. Muut 4-1. Kukin saa vähintään yhden pisteen. Yhdistys-Puulaakissa voi yhdistys saada illan parhaan ampujan tuloksella yhden lisäpisteen, jos sama tulos, niin navat ratkaisevat ja jos nekin ovat tasan, niin ei pistettä jaeta.

**Joukkue-Puulaaki 2021-22**

|  |  |  |  |
| --- | --- | --- | --- |
| Sij | Joukkue | Vp | Jäsenet |
| **1** | **JoeRes 1** | **39** | **Bies Joni, Nenonen Sami, Varis Jukka, Oinonen Joonas** |
| **2** | **JoeRU** | **33** | **Kauppinen Matti, Tuunanen Mikko, Eskelinen Ari, Pottonen Nina** |
| **3** | **KonRes 1** | **27** | **Kiiskinen Tapio, Kilpeläinen Risto, Kilpeläinen Riikka, Kärki Eemi** |
| 4 | LipRes 1 | 22 | Hakkarainen Petri, Partanen Jari, Kuokkanen Pasi, Laukkanen Juha |
| 5 | JoeRes 2 | 9 | Hartikainen Mikael, Nevalainen Jukka-Pekka, Lehtiö Martti, Väänänen Antti |
| 6 | PolRes | 8 | Hietala Arto, Happonen Ville, Hopponen Tommi, Härkönen Teemu |
| 6 | JuuRes | 8 | Martikainen Hannu, Kokkonen Heikki, Kokkonen Juho, Nykänen Antti |
| 6 | LipRes 2 | 8 | Hyppönen Niko, Saastamoinen Jesperi, Myller Jani, Kähkönen Miko |
| 6 | KonRes 2 | 8 | Kapanen Mikko, Vuoristo Akseli, Vuoristo Veera, Reittu Juha |
| 10 | LipRes 3 | 8 | Laukkanen Jussi, Ikonen Asko, Hartikainen Timo, Hakulinen Mika |
| 10 | PkRau | 8 | Tuononen Reijo, Päivinen Markku, Nenonen Pasi, Koskinen Heikki |

**Yhdistys-Puulaaki 2021-22**

|  |  |  |  |
| --- | --- | --- | --- |
| Sij | Yhdistys | Vp | Jnap |
| **1** | **JoeRes** | **47** | **211** |
| **2** | **JoeRU** | **35** | **166** |
| **3** | **KonRES** | **28** | **147** |
| 4 | LipRes | 19 | 138 |
| 5 | PolRes | 15 | 110 |
| 6 | JuuRes | 9 | 96 |
| 7 | PkRau | 7 | 58 |
| 8 | RääkRes | 3 | 22 |
| 9 | KitRes | 1 | 3 |

Tulokset vuodelta 2022 tulevat KaPon sivuille kevään aikana. Tulokset on toimitettu osallistujille sähköpostilla.

Kilpailuihin ilmoittaudutaan toistaiseksi kisailtoina, koska ne ovat täynnä. Jos peruutuksia tulee, niistä ilmoitetaan Facebookissa, jossa linkki ilmoittautumiseen.

**5.4 Kilpailutoiminta valtakunnallisella tasolla**

Piirin urheilijat osallistuivat aktiivisesti Reserviläisurheiluliiton sm-kilpailuihin. Alla on lueteltu niissä saavutetut parhaimmat tulokset (mitalistit):

**Pistooliampumahiihto, Kuhmo 27.3.2022**

**Sarja H 60**

2 Tapio Kiiskinen, Kontiolahti

**Parisprintti, sarja H 120**

3 Kiiskinen Tapio, Kontiolahti ja Simonen Juhani, Kontiolahti

**Pistooliampumajuoksu ja sprinttiviesti, Imatra 7.5.2022**

**H60**

2. Tapio Kiiskinen, Kontiolahti

3. Juhani Simonen, Kontiolahti

**Sprinttiviesti**

**H120**

1. Kiiskinen Tapio/Simonen Juhani, Kontiolahti

**Reserviläisammunnat Oulu 2.7.2022**

**RA 2 H50**

1. Jukka Varis,

**Falling Plates Mikkeli 9.7.2022**

**Kivääri avoin H50**

1. Jorma Nuutinen, Joensuu

**Pistooli avoin H**

2 Juha Hassinen, Liperi

**Pistooli vakio H50**

1. Jorma Nuutinen, Joensuu

**Kivääri avoin joukkue**

1. Pohjois-Karjala (Liperi); Heikkinen Henri, Kuisma Juho, Hassinen Juha

**SRA SM Rovajärvi 6.-7.8.2022**

**Open 7,62**

3 Jesse Kallio, Liperi

**AMPUMAMESTARUUSKISAT 2022**

**RESUL Isopistooli, Mikkeli 11.9.2022**

**Isopistooli H80**

2 Jyrki Varis

**RESUL MK 50m Kivääri, Kouvola**

**50 m 3 x 20 D**

1 Laura Määttänen

**50 m Makuu D**

2 Laura Määttänen

**50 m Makuu H70**

1 Kalle Leskinen

**RESUL-Liiton Mestaruuskilpailut 300m ja Pienoiskivääri kenttä 24.9.2022**

**300m Kivääri 30 ls, makuu, sarja D**

2. Laura Määttänen,

**300m Kivääri 30 ls, makuu, sarja H70**

2. Kalle Leskinen,

**300m kivääri 3x20 ls, sarja D**

1. Laura Määttänen,

**300m kivääri 2x30ls, sarja H70**

2. Kalle Leskinen,

**RESUL Ilma-asemestaruuskilpailut 15.-16.10.2022**

**Ilmapistooli H 70**

1. Leskinen Kalle,

**Pistooli 60 ls D**

1. Määttänen Laura,

2 Kilpeläinen Riikka,

Ilpo Pohjola ja Pekka K. Vatanen osallistuivat piiristämme RESUL:n golf mestaruuskilpailuihin Mäntsälässä 9.7.

76. Oltermannin hiihto (MAAVE) järjestettiin 16. - 18.2.2022 Keski-Suomessa. Pohjois-Karjalan Reserviläispiirin joukkue tuli B-sarjassa kolmanneksi. Kilpailun voitti Suur-Savon joukkue.

RESUL myönsi Pohjois-Karjalan piireille Talvijotoksen pitämisen Ilomantsissa keväällä 2023. Sen valmistelut käynnistettiin Jouni Mattilan ja Juhani Simosen johdolla heti keväällä.

Jotoksen suunnittelu ja resurssien kokoaminen eteni juohevasti syksyllä vuoden vaiheessa lisähenkilöstöä ei enää ollut tarvetta rekrytoida. Jotos sai nimekseen Karhu -jotos ja suojelijakseen Pohjois-Karjalan Rajavartioston komentajan eversti Marko Turusen.

RESUL:n Four Day March -tapahtuma järjestettiin 26.-29.5.2022. Kymmenet piirimme jäsenet eri yhdistyksistä osallistuivat tapahtumaan.

**5.5 Osallistuminen Puolustusvoimien järjestämiin kilpailuihin**

Pohjois-Karjalan aluetoimiston järjestämään perinteiseen reserviläisten rynnäkkökiväärikilpailuun osallistui Onttolassa 21.-22.5. yhteensä 90 varsinaista + 1 ulkopuolinen kilpailija ja 15 joukkuetta.

# 6. TILA-ASIAT JA TÄRKEIMMÄT HANKINNAT SEKÄ LAHJOITUKSET

Piiritoimisto sijaitsi As Oy Sotaveteraanitalon alakerrasta osoitteesta Kalastajankatu 20 A, Joensuu 1.9.2020 vuokratussa varastotilassa. Tila on vuokrasopimuksen mukaisesti ensisijaisesti varastotila, mutta käytettävissä tilapäiseen toimisto- ja kokouskäyttöön.

Tilan vuokra oli 204,33€ kuukaudessa. Isännöintiä hoiti JIP Isännöinti (Kauppakaari 1), Joensuu. Sähkösopimus oli Fortumin kanssa. Sähkökustannukset ovat olleet noin 20 euroa/kk.

Piirit ovat yhtenä käyttäjänä neljästä Joensuun Sotaveteraanit ry:ltä vapautuvassa tilassa (os. Kalastajankatu 20A) 1.1.2022 lukien. Tilaa hallinnoi Sotien 1939-1945 P-K:n perinneyhdistys. Piirit maksavat tilan käytöstä korvausta noin 55 euroa kuukaudessa.

Piiritoimiston vuokran ja sähkölaskun sekä tilankäyttökorvauksen Perinneyhdistykselle maksaa Pohjois-Karjalan Reserviläispiiri ry. Pohjois-Karjalan Reserviupseeripiiri ry maksaa kustannuksista 35 % Pohjois-Karjalan Reserviläispiiri ry:n tilille ilman eri laskutusta.

Piirien uuden toiminnanjohtajan käyttöön hankittiin elokuussa uusi kannettava tietokone.

Piirin järjestämissä kilpailuissa tarvittavia palkintomitaleita ei ostettu kertomusvuonna. Mitalien toimittaja on Turun Merkki ja Mitalit Oy.

Vuonna 2022 laskutettiin piireiltä Kultakeskus Oy:tä lokakuussa 2021 molemmille piireille vuosien 2022 ja 2023 tarvetta varten tilatut ansiomitalit.

# 7. YHTEISTOIMINTA

YT – toiminta piirien välillä on toiminut saumattomasti. YT –kokoukset ja piirihallitusten sekä kevät- ja syyskokoukset pidettiin kaikki ns. yhteiskokouksina.

Pohjois-Karjalan aluetoimisto, Pohjois-Karjalan rajavartiosto ja Maanpuolustuskoulutusyhdistyksen Savo-Karjalan piiri ja sen Pohjois-Karjalan koulutuspaikka ovat tukeneet merkittävästi piirien ja yhdistysten toimintaa.

Karjalan Poikien Kilta ry jäsenjärjestöineen on tukenut monin eri tavoin piirin työskentelyä vapaaehtoisen maanpuolustuksen hyväksi.

Jarkko Koukkunen toimi piirien yhteisenä edustajana Pohjois-Karjalan ampumaratojen kehittämisen työryhmässä. Työryhmä kokoontui vuoden aikana kaksi kertaa.

Pohjois-Karjalan ja Pohjois-Savon piirien vuonna 2016 käynnistettyä yhteistoimintaa jatkettiin ja syvennettiin. Piirin johtohenkilöstö (Aki Hankilanoja, Jussi Raerinne, Jarkko Riikonen, Jouni Mattila ja tuleva toiminnanjohtaja Kimmo Salo) vieraili Kunnonpaikassa Siilinjärvellä 26.5. tavaten Pohjois-Savon piirien puheenjohtajistoa ja toiminnanjohtaja Sonja Reijosen. Tapaamisessa keskusteltiin mm. hyvien käytänteiden jakamisesta piirien välillä. Yhteistoiminta koskee johtamiskoulutusta, ammuntaa, kenttäkelpoisuutta, viestintää ja rekrytointia sekä veteraanityötä.

RU-piirin vpj Jarkko Riikonen ja RES-piirin pj Jussi Raerinne vierailivat Heinäveden Ru- ja Res.yhdistysten yhteisessä kevätkokouksessa Heinävedellä 9.3.2022 kertomassa Pohjois-Karjalan Reserviläistoiminnasta ja toivottamassa mainitut yhdistykset jo toteutuneen maakuntajaon muutoksen myötä tervetulleiksi mukaan siihen 1.1. 2023 lukien.

Toiminnanjohtaja Jouni Mattila edusti piirejä Taistelijan Talo Oy:n johtokunnassa Mattila osallistui piirien nimeämänä edustajana Taistelijan Taloyhtiön yhtiökokoukseen Ilomantsissa.

Kunniavartiotehtäviä hoidettiin useissa seppeleenlaskutilaisuuksissa. Jouluaaton kunniavartiot olivat jälleen perinteinen osa reserviläisyhdistysten toimintaa.

**8. VETERAANITUKI**

Muutamat yhdistykset osallistuivat Sankarihautausmaiden ja muistomerkkien huoltotöihin kunnissaan keväällä 2020, pääsääntöisesti Kaatuneitten muistopäivän viikolla. Eri paikkakunnilla osallistuttiin Kansallisen veteraanipäivän pienimuotoisiin seppeleenlasku tilaisuuksiin.

# 9. TALOUS

# 

**Reserviupseeripiirin** jäsenmaksu oli 14,50€. Jäsenmaksu sisälsi mediamaksun 3,50€. Liitto maksoi jäsenmaksuista piirille **8 324,00€.**

Liitto maksoi piiritukea vuoden 2022 aikana **5 060,00€** ja suoritusperusteista tukea **300,00€.** Varainhankinnan tuotot olivat **27 684,00€**. Karjalaisen Kulttuurin Edistämissäätiö tuki Reserviupseeripiirin historiateoksen toteutusta **14 000,00€:**lla.

Piirin talous on nyt tyydyttävässä kunnossa ja tilipäätös 2022 osoittaa **ylijäämää + 15 322,81 €.**

**Yhdistyksen tiliasiat** ja palkanlaskennan hoiti Tmi Tilipalvelu Heidi Mononen Liperistä.

**Toiminnan tarkastuksen** toteuttivat Kari Savolainen ja Heikki Kokko.

# 10. YHDISTELMÄ

Piirihallitus kiittää piirin toimikuntia, yhdistyksiä ja yksittäisiä jäseniä kuluneesta toiminnallisesta ja tavoitteellisesti sujuneesta vuodesta 2022.

Piirihallitus kiittää kaikesta tuesta liittoja, yrityksiä, yhteisöjä ja henkilöitä, jotka ovat edistäneet piirin ja sen yhdistysten vapaaehtoista maanpuolustustyötä kuluneena vuotena.

Reserviupseeripiirin puheenjohtaja

Aki Hankilanoja

Toiminnanjohtaja Kimmo Salo